د ملګرو ملتونو په اجنډا کې ۱۷ هدفونه شامل دي
د ۲۰۱۷ کال د نړیوالو هدفونو اونۍ د سیپتمبر د ۱۶ نیټې نه پیله شوې او د سیپتمبر تر ۲۳ نیټې دوام کوي.
په ۲۰۱۷ کال کې د نړیوالو هدفونو اونۍ هغه مشترکه هڅه ده چې په نیویارک کې د ملګروملتونو د دوه اویاېمې کلنۍ غوڼډې په ترڅ کې به کوښښ کیږي تر څو هر مجلس په ښه توګه سرته ورسيږي او ټوله پاملرنه د هغو پرمختګونو د لاسته راوړنو لپاره متمرکزه شي چې د پایداره پرمختیايي هدفونو په خاطر پلان شوي دي. دغه پرمختیايي هدفونه د نړیوالو هدفونو په نوم هم یادیږي. د نړیوالو هدفونو اونۍ په اصل کې د ۲۰۱۶ میلادي کال په سیپتمبر میاشت کې په همدې نړیوالې پروژې کې د همکارو هیوادونو لخوا مشخصه شوه چې د ملګروملتونو پراختیايي پروګرام (یو.ان.ډي.پي) او د ملګروملتونو بنسټ يي هم غړیتوب لري. د ملګروملتونو په اجنډا کې ۱۷ هدفونه شامل دي: ۱. بی وزلي باید نه وي ۲. لوږه باید ختمه شي ۳. ښه صحت او ښه اوسیدل ۴. با کیفیته تعلیم ۵. د جنډر (جنسیت) مساوات ۶. پاکو اوبو ته لاس رسی ـ حفظ او مراقبت ۷. پاکې انرژ ته لاسرسی ۸. معیاري کار او اقتصادي وده ۹. صنعت، نوښت او بنسټ جوړونه ۱۰. د غیرمتوازنه حالت کمول ۱۱. پایداره ښارونه او ناحیې ۱۲. با مسؤلیته مصرف او تولیدات ۱۳. د اقلیمي بدلون په وړاندې مبارزه ۱۴. د اوبو د سطحې لوړیدو مخنیوی ۱۵. په وچه کې د ژوند بقا ۱۶. سوله، عدالت او پیاوړي بنسټونه ۱۷. د هدفونو لپاره ګډه همکاري